Diacanthous

Diacanthous er en slekt av biller som hører til familien smellere (Elateridae).

Utseende 
Middelsstore til nokså store, avlange, brunlige smellere, dekkvingene gjerne med siksak-tverrbånd. Antennene er tynne og forholdsvis korte. Pronotum er omtrent så langt som bredt, noe rundet med skrått utstikkende bakhjørner. Dekkvingene har markerte punktstriper.

Levevis 
Denne slekten har larver som lever i død ved. Den europeiske arten utvikler seg under tykk bark på liggende stammer av både løvtrær og bartrær, og er typisk for gammelskog.

Utbredelse 
Arten huldresmeller forekommer over mye av Europa og er funnet over det meste av Norge bortsett fra Vestlandet, men er sjelden. Det er også én art i Nord-Amerika. De øvrige artene lever i Øst-Asia.

Systematisk inndeling 
Slekten blir ofte plassert som en underslekt av Harminius.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere, Dendrometrinae Gistel, 1856
 Stammen Dendrometrini Gistel, 1856
 Understammen Athoina Candéze, 1860
 Slekten Diacanthous Reitter, 1905
 Diacanthous ainu (Miwa, 1928)
 Diacanthous amurensis Platia & Gudenzi, 1999
 Diacanthous antennatus (Kishii, 1957)
 Diacanthous dshesynensis Cherepanov, 1957
 Diacanthous ontakeanus (Kishii, 1969)
 Diacanthous triundulatus (Mannerheim, 1853)
 Diacanthous undosus (Lewis, 1894)
 Huldresmeller, Diacanthous undulatus (DeGeer, 1774)

Eksterne lenker 
 Faktaark om huldresmeller, Artsdatabanken
 Fauna Europaea Web Service
 

Smellere
Biller formelt beskrevet i 1905
Dyr formelt beskrevet av Edmund Reitter